Diari Oficial de la Generalitat Valenciana


Sumari del DOGV 2456, del 23-02-1995 (1995/833926)

RESOLUCIÓ de 12 de desembre de 1994, del secretari general de la Conselleria de Sanitat i Consum, per la qual renova l'acreditació de l'Hospital Lluís Alcanyís de Xàtiva (València), per a l'extracció d'òrgans de finats.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2456

Data del DOGV
:   23-02-1995

Secció del DOGV
:   ALTRES DISPOSICIONS

Número del document
:   1995/833926


Data del document
:   12-12-1994

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 12 de desembre de 1994, del secretari general de la Conselleria de Sanitat i Consum, per la qual renova l'acreditació de l'Hospital Lluís Alcanyís de Xàtiva (València), per a l'extracció d'òrgans de finats.  
Vista la sol·licitud per renovar l'acreditació per a l'extracció d'òrgans de finats, a l'Hospital Lluís Alcanyís de Xàtiva (València).  
Antecedents de fet  
1. El director gerent de l'Hospital Lluís Alcanyís de Xàtiva (València), va presentar la sol·licitud d'acreditació per a l'extracció d'òrgans de finats, de l'esmentat centre.  
2. Aquest centre va obtenir l'acreditació per a l'extracció d'òrgans de finats segons una resolució de la Direcció General de Planificació de l'Assistència sanitària de data 16 de novembre de 1990, per un període de quatre anys, amb efecte d'1 de gener de 1990.  
3. La Direcció del Programa de Transplantaments de la Comunitat Valenciana fa un informe favorable per a la renovació de l'acreditació sol·licitada.  
Fonaments jurídics  
1. La secretaria general de la Conselleria de Sanitat i Consum és competent d'acord amb el que disposa l'ordre d'11 de desembre de 1992, de la Conselleria de Sanitat i Consum, i el Decret 27/1987, relacionat amb el que disposa el decret 37/94, de 21 de febrer.  
2. S'ha acomplert el que estableix l'article 29.1 de l'ordre d'11 de desembre de 1992, de la Conselleria de Sanitat i Consum.  
Vists els antecedents de fet i els preceptes legals esmentats i la resta d'aplicació, resolc:  
Renovar l'acreditació per a l'extracció d'òrgans de finats a l'Hospital Lluís Alcanyís, situat en la carretera de Xàtiva-Silla, km 2, de Xàtiva (València). Aquesta acreditació serà vàlida per un període de cinc anys, amb efecte des de l'1 de gener de 1994.  
L'acreditació podrà ser revocada en qualsevol moment, ja que cal acomplir els requisits i consideracions que l'han feta possible.   
A efectes de l'activitat que s'acredita, el centre queda sotmès a la inspecció i el control de la Direcció del Programa de Transplantaments de la Comunitat Valenciana adscrit a la Secretaria General de la Conselleria de Sanitat i Consum.  
Notifiqueu aquesta resolució a les persones interessades, amb l'advertiment que no esgota la via administrativa i que contra la resolució poden interposar-hi un recurs ordinari davant el conseller de Sanitat i Consum en el termini d'un mes comptador des de l'endemà de la notificació.  
València, 12 de desembre de 1994.- El secretari general: Antonio Hernández Royo.